วรชาติ ธรรมวิจินต์

วรชาติ ธรรมวิจินต์  เป็นศิลปินเพลง นักร้อง นักแสดง ดีเจ วีเจ และพิธีกรชายชาวไทยเชื้อสายเนปาล เป็นนักร้องนำวง มาเจนต้า () ซึ่งปล่อยซิงเกิลแรกคือ "สุดหล่อ" ในอัลบั้มเพลง สามช่าพั้งค์ วรชาติเคยเป็นผู้ประกาศข่าวรายการเรื่องเล่าเช้านี้ ช่วงครอบครัวบันเทิง ตั้งแต่ปี 2557 จนถึงปี 2562

ประวัติ 
วรชาติ ธรรมวิจินต์ ชื่อเล่น พล่ากุ้ง เกิดเมื่อวันที่ 8 มิถุนายน พ.ศ. 2522 มารดาของวรชาติชื่อสุมาลี โสมนรินทร์ ในวัยเด็ก วรชาติเติบโตมากับตลับเกมและชื่นชอบศิลปะภาพวาด จนกระทั่งจบการศึกษาระดับมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร และจบการศึกษาระดับปริญญาตรีจากคณะจิตรกรรมประติมากรรมและภาพพิมพ์ เกียรตินิยมอันดับ 2 มหาวิทยาลัยศิลปากรแล้วจึงเข้าสู่วงการเพลงโดยก่อตั้งวงมาเจนต้า ร่วมกับเพื่อนในสมัยเรียน จากนั้นก็เข้าสู่วงการบันเทิงต่าง ๆ เรื่อยมาจนถึงปัจจุบัน

อาชีพ 
หลังจากที่วรชาติจบการศึกษาระดับปริญญาตรีจาก คณะจิตรกรรมประติมากรรมและภาพพิมพ์ เกียรตินิยมอันดับ 2 มหาวิทยาลัยศิลปากร เขาก็ได้เริ่มเป็นนักวาดภาพเหมือน แต่เขาและกลุ่มเพื่อน ๆ ในสมัยเรียนมีความสนใจด้านดนตรี จึงเริ่มก่อตั้งวงมาเจนต้า โดยมีวรชาติเป็นนักร้องนำ และเข้าสู่วงการเพลงตั้งแต่วันนั้นเป็นต้นมา 

ต่อมาวรชาติได้เข้าสู่วงการภาพยนตร์ โดยผลงานหลักของเขาคือแสดงภาพยนตร์ยาวเรื่อง รักสุดทีน ในปี พ.ศ. 2555 และได้พากย์เสียงไทยเรื่อง แอ็งกรี เบิร์ดส เดอะ มูวี่ ในปี พ.ศ. 2559 โดยพากย์เป็น ลีโอนาร์ด และมีผลงานการแสดงอีกมากมาย

และวรชาติยังได้ประกอบหน้าที่เป็นพิธีกรในงานกิจกรรมต่าง ๆ หรือตามรายการโทรทัศน์ และเป็นผู้ประกาศข่าวในโทรทัศน์ช่อง 3 เอชดี รายการ เรื่องเล่าเช้านี้ ช่วงครอบครัวบันเทิง ควบคู่กันไปกับงานด้านดนตรี ด้านการแสดง และอื่น ๆ ตั้งแต่ปี พ.ศ. 2557 จนถึงปี 2562

ในช่วงปี 2562 ซึ่งเกิดวิกฤตการระบาดของโควิด-19 ทำให้วงการบันเทิงเริ่มหยุดชะงัก วรชาติจึงตัดสินใจเป็นนักแคสต์เกมอย่างจริงจัง ร่วมกับ เซียนอ๊อตโตะ อมร วิวัฒน์สุนทร นักแคสต์เกมมืออาชีพ และได้พูดคุยเกี่ยวกับเกมทางช่องยูทูบ ชื่อ "พล่ากุ้ง มาเจนต้า" ในรายการ แงะ Locker ซึ่งเขาจัดขึ้นเอง จนวรชาติมียอดผู้ติดตามในปัจจุบันประมาณ 340,000 ผู้ติดตาม และมีชื่อเสียงทางด้านการแคสต์เกมในปัจจุบัน

ผลงาน

เพลง

ดีเจ 

 สามแยกปากหวาน (แทนเผือก พงศธร จงวิลาส)

ภาพยนตร์ 

 มือปืนเก๋าเจ๋ง (พ.ศ. 2548) รับบท พล่ากุ้ง
 รักสุดทีน (พ.ศ. 2555) รับบท เต็มสูบ
 ตีสาม Aftershock (พ.ศ. 2561) รับบท พล่ากุ้ง

พากย์เสียง 

 แอ็งกรี เบิร์ดส เดอะ มูวี่ (พ.ศ. 2559) พากย์เสียงไทยเป็น ราชาลีโอนาร์ด มัดเบียร์ด

ผู้ประกาศข่าว 

 เรื่องเล่าเช้านี้ ช่วงครอบครัวบันเทิง (พ.ศ. 2557 – 2562)

พิธีกร 

 เกมเผาขน (พ.ศ. 2554 ช่วง ฮา-รู-ฟรึ่บ คอนเสิร์ตตกรู)
 นักประดิษฐ์พันล้าน (19 มีนาคม พ.ศ. 2555 – 31 มีนาคม พ.ศ. 2557)
 หนูน้อย กู้อีจู้ (พ.ศ. 2556 – 2557)
 PlayCrash Ep 2-3
 ร้องแลกแจกเงิน
 The Best of All Thailand เลขระทึกโลก (พิธีกรภาคสนาม)
 วิกทอรีบีเอ็นเคโฟร์ตีเอต (6 พฤศจิกายน และ 4 ธันวาคม พ.ศ. 2561 แทนโอ๊ต - ปราโมทย์ ปาทาน)
 ศึก 12 ราศี
 ทีเด็ดลูกหนี้
 สปอร์ต กูรู

อ้างอิง 

บุคคลจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
นักจัดรายการวิทยุ
พิธีกรชาวไทย